Αγαπητά μέλη του Φ.Ο.Σ.,

Στον πανέμορφο Χελμό (Αροάνια) προγραμματίζουμε μονοήμερη εκδρομή, την **Κυριακή 7/6/2015**, στην **Στύγα (Αθάνατο νερό)**, σημείο όπου η Θέτις έλουσε τον Αχιλλέα. Ο Χελμός (2.355μ.) βρίσκεται νότια της κωμόπολης Ακράτα του Ν. Αχαΐας.  Ευκαιρία να δούμε τα εντυπωσιακά κυκλάμινα (ιδιαίτερο υποείδος της Πελοποννήσου), φριτιλάριες στη βάση της Στύγας, εντυπωσιακά δάση Μαύρης Πεύκης, την περίφημη Νεραϊδόραχη και να ακούσουμε κελαηδίσματα αηδονιών.  Η όλη διαδρομή και ο καταρράκτης, ύψους εκατοντάδων μέτρων, στη βάση του οποίου θα φτάσουμε και όσοι θέλετε να γίνετε..... αθάνατοι!! θα λουστείτε, είναι εξαιρετικής ομορφιάς.

Η εκδρομή μπορεί να γίνει **μόνο με ΙΧ αυτοκίνητα**, για το λόγο αυτό πρέπει να **εξασφαλίσετε τη μετακίνησή σας με δικό σας μέσο**.

ΠΡΟΣΟΧΗ! Η αναχώρηση θα γίνει από το Γ.Π.Α. (χώρος στάθμευσης πίσω από το κεντρικό κτίριο), στις **7:00 το πρωί** και τούτο προκειμένου να επιστρέψουμε αργά την ίδια ημέρα.  Η εκδρομή θα γίνει και στο πλαίσιο του μαθήματος «Πανίδα Φυσικών Οικοσυστημάτων», για το λόγο αυτό σας γνωρίζουμε ότι, εφόσον υπάρξει ανάγκη και έχουμε ελεύθερο χώρο στα αυτοκίνητά μας, θα εξυπηρετήσουμε και φοιτητές, οι οποίοι δεν θα έχουν δικό τους μέσο.

Απαραίτητο είναι ένα μικρό σακίδιο με λίγα τρόφιμα και νερό, κατάλληλα υποδήματα, ορειβατικά ή έστω πεζοπορίας με καλή πρόσφυση στο έδαφος και .... καλή φυσική κατάσταση.  Χρειάζεται επίσης, καπέλο για τον ήλιο και αντιανεμικό.

Συνολικός χρόνος πορείας περίπου 6 ώρες.

Για τον έγκαιρο προγραμματισμό, παρακαλώ **δηλώστε συμμετοχή το αργότερο μέχρι 4/6/2015, ώρα 5:00 μμ.** Σκόπιμο είναι να δηλώσετε επίσης τις θέσεις που ίσως χρειαστεί να διαθέσετε για τους ως άνω φοιτητές.

Για περισσότερες πληροφορίες, επικοινωνήστε στο  τηλ. 210 529 4563 ή e-mail: epanou@aua.gr

**Η ΕΚΔΡΟΜΗ ΑΚΥΡΩΘΗΚΕ ΛΟΓΩ ΔΥΣΜΕΝΩΝ ΚΑΙΡΙΚΩΝ ΣΥΝΘΗΚΩΝ**